יהלי מרגלית טופול

יהלי מרגלית טופול (נולדה ב-15 במרץ 2000) היא שחקנית ומדבבת ישראלית.

ביוגרפיה 
מרגלית טופול היא בתם של עדי טופול, שחקנית, ודרור מרגלית, מעבד מוזיקלי. לטופול אח גדול בשם גיא ואחות צעירה בשם דריה. מרגלית טופול היא נכדתו של השחקן חיים טופול.

קריירה

דיבוב 
מרגלית טופול החלה לדבב סרטים וסדרות טלוויזיה בשנת 2008, בהיותה בת שמונה. היא דיבבה בסרטים ובסדרות הבאים: "היכון, חידון, הופ!", "קונג פו פנדה 2", "חלומו של דולפין", אלפא ואומגה, גנוב על הירח, "ג'ננה בסוואנה", "כוח G", "רנגו", "פו הדוב", "אומי זומי", "חבורת הגופים", "דינו דן", "מסביב לעולם ב-50 שנה", "הממלכה הקטנה", "הנסיכה והצפרדע", "גשם של פלאפל", "קורליין ודלת הקסמים", "פלאנט 51" ו"למעלה".

משחק 
ב-2022 שיחקה במחזמר "ביקור התזמורת" בלונדון בכיכובם של מירי מסיקה ואלון אבוטבול.

ב-2023 לוהקה לתפקיד לורן גיבסון בסדרת הטלוויזיה של נטפליקס "המדריך לרצח לילדות טובות" בכיכובה של אמה מאיירס.

ב-2023 לוהקה לתפקיד הראשי כסילקה (ססיליה קובצ'ובה) בסדרת הטלוויזיה של פיקוק "המקעקע מאושוויץ" (אנ') המבוססת על ספר באותו השם (אנ').

הערות שוליים 

שחקניות קולנוע וטלוויזיה ישראליות
ישראליות שנולדו ב-2000